**Vahram Zaryan** je francúzsky herec, tanečník, režisér a choreograf, ktorý pracuje v žánri modernej pantomímy.

Životopis
---------

Vahram Zaryan získal solídne vedomosti v odbore divadla, telového prejavu a tanca na Vyššom štátnom konzervatóriu dramatického umenia v Arménsku. Následne sa rýchlo špecializuje v pantomíme a začína vystupovať v Štátnom divadle pantomímy v Jerevane, vedenom Zhirayrom Dadasyanom. Vo Francúzsku navštevuje baletnú triedu klasického tanca Yvesa Casatiho, ktorý účinkuje v Parížskej Opere, ako aj kurzy Yvana Bacciocchiho v Ateliéri Belleville v Paríži pre techniku pantomímy "Decroux". Zdokonaľuje svoje umenie na Medzinárodnej škole pantomímy Marcela Marceaua; je jedným z posledných absolventov školy.

Okrem toho sa zúčastňuje aj stáží a master-class spolu s Ariane Mnouchkine, Caroline Carlsonovou a Maurice Béjartovou. S umelcami zo školy Marcela Marceaua založil divadelnú skupinu pantomímy "Théâtre suspendu", s ktorou vystupuje vo Francúzsku i v zahraničí s viacerými predstaveniami (Sépia Quartet, Le Linge). Paralelne s týmito predstaveniami vystupuje okrem iného ako postava bieleho míma na slávnostnom galaprograme v Palais Garnier v Paríži, vzdáva poctu filmovému režisérovi Sergejovi Paradjanovi v predstavení s názvom Couleurs de la grenade (Farby granátového jablka). Zahral si tiež úlohu Vespona v Pergolesiho opere *La Serva Padrona*, v divadle Tambour Royal v Paríži.

Neskôr Vahram Zaryan zakladá novú spoločnosť modernej pantomímy, ktorá sa chce sústrediť najmä na súčasné diela pre gestuálne divadlo. Spolu s dramaturgom F. Braconom, vytvorili predstavenie s názvom Confession (Spoveď), ktoré hrajú vo východnej Európe a na medzinárodnom festivale pantomímy v Arménsku. Nasleduje ďalšie predstavenie s názvom « IL Y A », s ktorou už Vahram účinkoval na Cité Internationale v Paríži.

Vystúpenia
----------

* 2017-2019 : *OBLIQUE* Contemporary Mime & Music performance
* 2014-2016 : *La Tête en bas* (Vahram Zaryan - Noëlle Châtelet)
* 2012-2013 : *Mater Replik*
* 2012 : *IL Y A*
* 2011 : *CONFESSION*
* 2011 : *La Serva Padrona* Pergolese
* 2009 : *Couleurs de la grenade*
* 2008 : *Chaplin*
* 2007 : *Sepia Quartet* Théâtre suspendu
* 2006 : *Le Linge*

Galéria
-------

* Vahram Zaryan a Miro Kasprzyk (Festival Pan, Liptovský Mikuláš, Slovensko, 2013)Vahram Zaryan a Miro Kasprzyk (Festival Pan, Liptovský Mikuláš, Slovensko, 2013)
* Vahram ZaryanVahram Zaryan

Referencie
----------

1. ↑  Fragil - Rencontre avec Vahram Zaryan, artiste de mimodrame
2. ↑   *НА СЦЕНЕ - ВАГРАМ ЗАРЯН, УЧЕНИК МАРСЕЛЯ МАРСО | Голос Армении - Общественно-политическая газета - 20157 (84)* [online]. [Cit. 2012-05-28]. Dostupné online. Archivované 2013-10-16 z originálu.
3. ↑  Ваграм Зарян: от "стирки" к "исповеди" | Ереван.ру - виртуальный город
4. ↑   *Program* [online]. International Mime Festival, [cit. 2012-06-14]. [www.vahramzaryan.com Dostupné online.] (anglicky)
5. ↑

Externé odkazy
--------------

* Oficiálne stránky
* 
* Archivované 2013-12-12 na Wayback Machine
* GERVOT, Christophe. *Rencontre avec Vahram Zaryan, artiste de mimodrame* [online]. fragil.org, 4.4.2011, [cit. 2012-06-14]. Dostupné online. (francúzsky)
* *НА СЦЕНЕ - ВАГРАМ ЗАРЯН, УЧЕНИК МАРСЕЛЯ МАРСО* [online]. golosarmenii.am, [cit. 2012-06-14]. Dostupné online. Archivované 2013-09-27 z originálu. (rusky)